SL Uradni list Evropske unije C 101/7

Objava vloge v skladu s členom 50(2)(a) Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil

(2014/C 101/07)

V skladu s členom 51 Uredbe (EU) št. 1151/2012 Evropskega parlamenta in Sveta (1) je ta objava podlaga za uveljavljanje pravice do ugovora zoper vlogo.

ENOTNI DOKUMENT

Uredba Sveta (ES) št. 510/2006

o zaščiti geografskih označb in označb porekla za kmetijske proizvode in živila (2)

„ΣΤΑΦΙΔΑ ΣΟΥΛΤΑΝΙΝΑ ΚΡΗΤΗΣ“ (STAFIDA SOULTANINA KRITIS)

Št. ES: GR-PGI-0005-01058-16.11.2012

ZGO ( X ) ZOP ( )

1. Ime

„Σταφίδα Σουλτανίνα Κρήτης“ (Stafida Soultanina Kritis)

2. Država Članica ali Tretja Država

Grčija

3. Opis kmetijskega proizvoda ali živila

3.1. Vrsta proizvoda

Skupina 1.6 – Sadje, zelenjava in žita, sveži ali predelani

3.2. Opis proizvoda, za katerega se uporablja ime iz točke 1

„Stafida Soultanina Kritis“ je suho grozdje (sultanine), proizvedeno izključno iz Vitis vinifera L.

Proizvod ima naslednje lastnosti:

— je zlate do rjave barve, sladkega okusa, njegova struktura pa je mehka, vendar mesnata.

— Vsebnost sladkorja: najmanj 75 %.

— Najvišja vsebnost vlage: 16 %.

Sultanine „Stafida Soultanina Kritis“ so razvrščene v naslednje kategorije:

— Št. 0: izbrane sultanine, velike, približno 170 grozdnih jagod/100 g (± 5 %), največ 2 % pecljev, največ 1 kos nepritrjenega peclja na zaboj z 12,5 kg, največ 2 kosa peclja, ki se držita sadeža, na zaboj s 14 kg, enotna zlata do jantarjeva barva, visoka stopnja čistosti, primerne za takojšnjo uporabo.

— Št. 1: izbrane sultanine, velike, približno 200 grozdnih jagod/100 g (± 5 %), največ 2 % pecljev, največ 1 kos nepritrjenega peclja na zaboj z 12,5 kg, največ 2 kosa peclja, ki se držita sadeža, na zaboj z 12,5 kg, enotna zlata do jantarjeva barva, visoka stopnja čistosti, primerne za takojšnjo uporabo.

— Št. 2: klasične sultanine, velikosti, ki ustreza približno 250 grozdnih jagod/100 g (± 5 %), največ 4 % pecljev, največ 2 kosa nepritrjenega peclja na zaboj z 12,5 kg, največ 2 kosa peclja, ki se držita sadeža, na zaboj z 12,5 kg, enotna jantarjeva do kostanjeva barva, primerne za takojšnjo uporabo ali uporabo v živilski industriji.

— Št. 4: klasične sultanine, velikosti, ki ustreza približno 290 grozdnih jagod/100 g (± 5 %), največ 4 % pecljev, največ 2 kosa nepritrjenega peclja na zaboj z 12,5 kg, največ 4 kosi peclja, ki se držijo sadeža, na zaboj z 12,5 kg, enotna kostanjeva do rjava barva, primerne za takojšnjo uporabo ali uporabo v živilski industriji.

3.3. Surovine (samo za predelane proizvode)

Grozdje sorte sultanina vrste Vitis vinifera L., ki se goji na Kreti, trgatev pa poteka od sredine avgusta do sredine septembra. Grozdje mora biti pridelano na Kreti, saj v tem vročem in suhem podnebju z veliko sonca raste grozdje, in nato sultanine, z višjo koncentracijo sladkorjev, ter da se sušenje lahko prične takoj po trgatvi in tako prepreči škoda, ki bi nastala, če bi se grozdne jagode ločile od grozda.

3.4. Krma (samo za proizvode živalskega izvora)

—

3.5. Posebni proizvodni postopki, ki jih je treba izvajati na opredeljenem geografskem območju

Grozdje raste in se predeluje (v sultanine) znotraj opredeljenega geografskega območja. Predelava se mora začeti takoj po trgatvi, tako da ne nastane škoda na surovini (grozdje), kar pomeni, da se mora opraviti na opredeljenem geografskem območju.

3.6. Posebna pravila za rezanje, ribanje, pakiranje itn.

—

3.7. Posebna pravila za označevanje

—

4. Kratka opredelitev geografskega območja

Proizvod se bo proizvajal samo na Kreti.

5. Povezanost z geografskim območjem

5.1. Posebnosti geografskega območja

Kreta se nahaja na skrajnem jugu Evrope. Njena geografska lega, podnebje ter morfologija in kakovost tal so glavni dejavniki za razvoj vinogradništva na otoku. Posebne značilnosti geografskega območja so:

— Kretska prst je bogata s kalcijevem karbonatom.

— V obdobju cvetenja vinske trte je povprečna temperatura 20–21 °C, ki lahko naraste do 25 °C, medtem ko je v obdobju razvoja grozdnih jagod povprečna temperatura 24–29 °C, ki lahko doseže 34 °C.

— Relativna vlažnost je nizka in sega približno od 50 % do 73 %.

— 90 % dežja pade od oktobra do aprila. Obdobje z malo padavinami je dolgo in traja od 5 do 6 mesecev.

— Povprečno število ur sonca na dan je nad 7,5. Najbolj sončni meseci so junij, julij in avgust.

Pomemben je tudi človeški dejavnik: praksa namakanja grozdja v alkalni raztopini pred sušenjem v veliki meri določa značilno barvo končnega proizvoda.

5.2. Posebnosti proizvoda

Za sultanine „Stafida Soultanina Kritis“ je značilna zlata do rjava barva, visoka vsebnost sladkorja in nizka vsebnost vlage. Najnižja vsebnost sladkorja je 75 %, najvišja vsebnost vlage pa 16 %.

5.3. Vzročna povezanost geografskega območja s kakovostjo ali značilnostmi proizvoda (pri ZOP) oziroma z določeno kakovostjo, slovesom ali značilnostjo proizvoda (pri ZGO)

Sultanine „Stafida Soultanina Kritis“ so poseben proizvod, katerega značilnosti so povezane s prstjo in podnebnimi razmerami, ki prevladujejo na Kreti. Zahtevek za vpis v register kot zaščiteno geografsko označbo je bil vložen zaradi kakovosti proizvoda (sladkost, stopnja vlažnosti).

Na rodovitni apnenčasti prsti, ki prevladuje na Kreti, rastline dobro uspevajo, hitro dozorijo in dajejo visokokakovostne sadeže, saj vsebujejo več sladkorja. Na koncentracijo sladkorja ugodno vpliva dejstvo, da je na med julijem in avgustom, ko grozdje zori, malo padavin in veliko sonca. Znano je, da se zaradi dežja v tem obdobju sladkor v grozdju redči, kar vpliva na njegovo kakovost.

Proizvod je od zlate do rjave barve, kar je posledica sorte grozdja (sultanina), ki ima belo meso, ter vročega in suhega podnebja ter veliko sonca, ki prevladujejo, ko iz grozdja nastajajo sultanine. Grozdje potemni zaradi encimov, ki niso aktivni ob povečanju vsebnosti sladkorja. Zaradi visokih temperatur in suhih razmer ter prakse namakanja grozdov v alkalni raztopini pred sušenjem pride do hitre izgube vode in hkratnega povečanja sladkorjev, zato se temnenje ustavi, sultanine pa pridobijo svojo značilno barvo.

Nizka relativna vlažnost v poletnih mesecih (ki povprečno ne presega 65 %) zavira razvoj gliv na grozdju, zaradi česar je končni izdelek brez ohratoksinov in drugih mikotoksinov. Pogoji vlažnosti so prav tako ugodni, zlasti med cvetenjem (60–70 %), s čimer je zagotovljen dober pridelek.

Ta določena sorta je postala gospodarsko pomembna za Kreto po letu 1922 s prihodom beguncev iz Male Azije, ki so s seboj prinesli izkušnje pri njenem gojenju. Postopoma je nadomestila sorto Tachtas, ki se je do takrat uporabljala za proizvodnjo suhega grozdja na Kreti. Kmalu po prihodu beguncev in širitvi gojenja sorte sultanina se je pričela proizvodnja sultanin. Zgodovinski podatki potrjujejo, da so bile sultane Stafida Soultanina kakovosten kretski proizvod že od medvojnega obdobja, na 12. in 16. mednarodnem sejmu v Solunu leta 1937 oziroma leta 1951 so dobile dve priznanji za kakovost, kar priča o izredni kakovosti in slovesu proizvoda. Zaradi obsežnega širjenja vinogradništva je bilo leta 1941 vzpostavljeno združenje zadružnih organizacij proizvajalcev sultanin (Κοινοπραξίας Συνεταιριστικών Οργανώσεων Σουλτανίνας (ΚΣΟΣ)). Razlogi za hitro širjenje gojenja sultanin so predvsem dobre prodajne cene proizvodov pred in kmalu po drugi svetovni vojni, izvrstne pedoklimatske razmere, ki so naklonjene vinogradništvu, odlična kakovost proizvoda in dejstvo, da je država podpirala cene v 60. letih prejšnjega stoletja.

Sklic na objavo specifikacije

(Člen 5(7) Uredbe (ES) št. 510/2006 (3))

http://www.minagric.gr/images/stories/docs/agrotis/POP-PGE/prodiagrafes_stafidaskritis151013.pdf

(1) UL L 343, 14.12.2012, str. 1.

(2) UL L 93, 31.3.2006, str. 12. Nadomeščena z Uredbo (EU) št. 1151/2012.

(3) Glej opombo 2.